**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Բուժաշխատողի օրվա առթիվ**

Հարգելի՛ բուժաշխատողներ,

Ի սրտե շնորհավորում եմ բոլորիդ մասնագիտական տոնի՝ Բուժաշխատողի օրվա կապակցությամբ:

Այս տոնը հրաշալի առիթ է խոսելու բուժաշխատողի առաքելության և անձնվեր աշխատանքի մասին, երախտիքի խոսքեր հղելու մեր բժիշկներին, բուժքույրերին, մայրապետներին, առողջապահության կազմակերպչներին և բոլոր նրանց, ովքեր, հավատարիմ Հիպոկրատի երդմանը, գիշեր ու զօր պայքարում են մարդկանց ապաքինման և կյանքի համար։

Առանձնահատուկ շնորհակալության են արժանի ռազմական բժիշկները, ովքեր հոգ են տանում հայ զինվորի և զինվորականի առողջության մասին։

Բուժաշխատողի դերն ու նշանակությունը որքան էլ կարևորենք, միևնույն է, անհնար է գերագնահատել:

Սիրելի՛ բժիշկներ, դուք վայելում եք հասարակության հարգանքն ու շնորհակալ վերաբերմունքը, քանզի ձեր հոգատարության և մասնագիտական բարձր պատրաստվածության շնորհիվ հազարավոր մարդիկ վերագտնում են ամենաթանկը՝ առողջությունը:

Սիրելի՛ բժիշկներ, բուժքույրեր, բուժաշխատողներ, կրկին շնորհավորելով մասնագիտական տոնի կապակցությամբ՝ ձեզ և ձեր ընտանիքներին մաղթում եմ խաղաղություն, քաջառողջություն, բարեկեցություն և ամենայն բարիք: